తిరుచెందూర్
తిరుచెందూర్ శ్రీ సుబ్రహ్మణ్య స్వామి వారి యొక్క ఆరు ప్రఖ్యాత క్షేత్రములలో మొదటిది ఈ క్షేత్రములో స్వామి తారకాసురుడు, సూరపద్మం అనే రాక్షసుల సంహారం చేయబోయే ముందు ఇక్కడ విడిది చేసి, పరమశివుని పూజించిన పవిత్రమైన క్షేత్రం. ఈ క్షేత్రం తమిళనాడు లో తిరునెల్వేలి నుండి అరవై కిలోమీటర్ల దూరములో సముద్ర తీరములో ఉన్న అద్భుతమైన ఆలయం. సాధారణంగా సుబ్రహ్మణ్య ఆలయాలు అన్నీ కొండ శిఖరములపై ఉంటాయి. కాని ఈ తిరుచెందూర్లో ఒక్కచోటే స్వామి సముద్ర తీరము నందు కొండ మీద కొలువై ఉన్నాడు.
ఖండవల్లి (పెరవలి)
పెరవలి ప్రధాన రహదారి నుండి మూడు కిలో మీటర్ల దూరంలో గోదావరి తీర ప్రశాంత గ్రామమైన ఖండవల్లి ఒకప్పుడు బ్రాహ్మణ అగ్రహారం. వేదవేదాంగాలు చదివే బ్రాహ్మణులు ఇప్పటికీ గల అందమైన పల్లె. 
2001 వ.సంవత్సరం జనాభా లెక్కల ప్రకారం గ్రామ జనాభా 12652. ఇందులో పురుషుల సంఖ్య 6400, మహిళల సంఖ్య 6252, గ్రామంలో నివాసగృహాలు 3016 ఉన్నాయి.
ఈ గ్రామములో అతి పురాతనమైన రుక్మిణీసత్యభామాసమేత వేణుగేపాల స్వామి వారి ఆలయం ఉంది. దాదాపు 110 సంవత్సరాల క్రితమే ఈ ఆలయం నిర్మించినట్లుగా ప్రసిద్ధి.అదే విధంగా గ్రామశివారులో ఉత్తరదిక్కున పెద్ద రావిచెట్టుకింద ఆంజనేయస్వామి ఆలయం ఉంది. ఈ స్వామివారు ఇక్కడ వెలిసారు అని అంటారు. ఇటీవలే దాతల సహకారంతో ఆంజనేయస్వామివారికి ఆలయం కూడా నిర్మించారు.